**Arbeiderpartiet, ein medlemsorganisasjon i arbeiderrørsla**

Årsmøtet til Møre og Romsdal Arbeiderparti legg organisasjonsuttalen frå Landsmøtet 2017 til grunn for arbeidet med organisasjonen. Svara frå gruppearbeidet under årsmøtet vil ligge til grunn for arbeidet vidare i fylkespartiet, saman med organisasjonsutvalet til Arbeiderpartiet sentralt.

Arbeiderpartiet sin grunnmur består av kvar einskild medlem. Styrken til Arbeiderpartiet består av ein solid og trygg partiorganisasjon med engasjerte medlemmar, som er til stades der innbyggerar bur, lever og møtes.

Medlemmane i Arbeiderpartiet er vår viktigaste ressurs. Alle medlemmane skal ha muligheit til å delta i skolering, delta i utforming av Arbeiderpartiet sin politikk og ha låg terskel for å delta i partiet sine aktivitetar.

Grunnmuren til Arbeiderpartiet består også av fagrørsla. Faglig-politisk samarbeid på fylkesplan og kommuneplan er essensielt.

Kommunepartia i Møre og Romsdal har stort potensiale for auka medlemsaktivitet gjennom nye møteformer og nye møtearenaer. Arbeiderpartiet må tilby nye og eksisterande medlemmar muligheta for aktivitetar med låg terskel for deltaking. Uformelle møtestader og møteformer skaper også rom for at Arbeiderpartiet får innspel og knytter til seg nye medlemmar og samarbeidspartar.

Arbeiderpartiet skal vere der folk er, snakke med folk der dei er, å invitere oss inn der folk er. Slik skal Arbeiderpartiet vere det partiet som har svara på folks utfordringar og sikre at våre fellesskapsløysingar er dei beste.

**Møre og Romsdal Arbeiderparti skal**

* Gjennomføre grunnskolering for medlemmane i dei tre distrikta.
* Skolere tillitsvalde i organisasjonsarbeid som medlemsverving, lagbygging og ein offensiv valgkamp med eit politisk budskap.
* Sikre at Arbeiderpartiet er ein trygg organisasjon, fri for uønska merksemd og trakassering